เจรจาข้อพิพาทครั้งแรก สหภาพ-บริษัท BMW ยังไม่ลงตัว นัดอีก 13 ธ.ค.
9 ธ.ค. 53 - หลังจากที่มีการเจรจาสองฝ่ายมา 3 ครั้งและมียื่นข้อพิพาทแรงงานระหว่างสหภาพแรงงานและบริษัทบีเอ็มดับเบิลยู ประเทศไทยเมื่อวันที่ 2 ธ.ค. 53 ที่ผ่านมา ล่าสุดในวันที่ 7 ธ.ค. 53 ที่ผ่านมาที่สำนักงานสวัสดิการและคุ้มครองแรงงานจังหวัดระยองผู้แทนสหภาพแรงงานบีเอ็มดับเบิลยู ประเทศไทย กับ ผู้แทนบริษัทบีเอ็มดับเบิลยู แมนูแฟคเจอริ่ง (ประเทศไทย) จำกัด ได้เจรจาข้อพิพาทแรงงานนัดแรก โดยผลการเจราจาทั้งสองฝ่ายยังไม่สามารถตกลงกันได้โดยพนักงานประนอมข้อพิพาทแรงงานได้นัดทั้งสองฝ่ายเจรจากันในครั้งต่อไปในวันที่ 13 ธ.ค. 53 เวลา 13.00 น. ที่สำนักงานสวัสดิการและคุ้มครองแรงงาน จ.ระยองข้อสรุปของการเจรจาในวันที่ 7 ธ.ค. 53 ที่ผ่านมามีดังนี้ ให้บริษัทฯ ปรับขึ้นเงินเดือนตามผลการประเมินพนักงานปี พ.ศ. 2553 ดังนี้เกรด N = 6 %เกรด M = 8 %เกรด ER = 10 %และปรับฐานเงินเดือนทุกระดับชั้น สำหรับพนักงานที่เป็นสมาชิกสหภาพแรงงานบีเอ็มดับเบิลยู ประเทศไทย จำนวน 1000 บาทให้บริษัทจ่ายโบนัส P ให้กับพนักงานและซัพคอนแทรคตามการประเมินผลในปี 2553 โดยจ่ายในรอบบัญชีเดือนเมษายน 2554 ดังนี้เกรด N = 4 เดือนเกรด M = 4.5 เดือนเกรด ER = 5 เดือนและเงินเพิ่มพิเศษสำหรับพนักงานที่เป็นสมาชิกสหภาพแรงงานบีเอ็มดับเบิลยู ประเทศไทย จำนวน 40000 บาท ทุกระดับเกรดการประเมินให้บริษัทฯ จ่ายเงินเพิ่มพิเศษ โบนัส U จากโบนัสบอร์ด ปี พ.ศ.2553 สำหรับพนักงานที่เป็นสมาชิกสหภาพแรงงานบีเอ็มดับเบิลยู ประเทศไทย จำนวน 20000 บาท โดยจ่ายในรอบบัญชีเดือนพฤษภาคม พ.ศ.2554 ให้บริษัทฯ หักเงินสะสมและจ่ายเงินสมทบกองทุนสำรองเลี้ยงชีพจากเดิมระดับ Senior Director อัตราเงินสะสม 10 % ของค่าจ้างระดับ Director อัตราเงินสะสม 7.5 % ของค่าจ้างระดับ ผู้จัดการ-ผู้จัดการอาวุโส อัตราเงินสะสม 7.5 % ของค่าจ้างระดับ ปฏิบัติงานในสำนักงาน อัตราเงินสะสม 5 % ของค่าจ้างระดับ ปฏิบัติงานในโรงงาน อัตราเงินสะสม 5 % ของค่าจ้างให้บริษัทฯ เปลี่ยนอัตราเงินสะสมและเงินสมทบเป็นดังนี้ 5 % 7.5 % 10 % โดยให้สมาชิกกองทุนสำรองเลี้ยงชีพเลือกตามความสมัครใจ ให้บริษัทจ่ายเงินค่าตำแหน่งดังนี้ซุปเปอร์ไวเซอร์ 5000 บาทลีดเดอร์ 3000 บาทซีเนียร์ 2100 บาทโอเปอร์เรเตอร์ 1000 บาท ให้บริษัทฯ จ่ายเงินช่วยเหลือ กรณีพนักงานและครอบครัวเสียชีวิตจากเดิม 10000 บาท เพิ่มเป็น 50000 บาท พร้อมพวงหรีดให้บริษัทฯ จ่ายเงินค่าความเสี่ยงตามพื้นที่และการทำงาน คนละ 750 บาทให้บริษัทฯ จ่ายค่าเล่าเรียนบุตรจากเดิม 25 ทุน ที่ฐานเงินเดือนพนักงานไม่เกิน 18000 บาท เปลี่ยนเป้นจ่ายตามจริงที่พนักงานยื่นขอรับทุนโดยไม่กำหนดฐานเงินเดือนของพนักงานให้บริษัทฯ เพิ่มวงเงินในบัตรประกันกลุ่มให้อยู่ในแผนเดียวกันและให้เพิ่มบัตรเสริมอีก 1 ใบ ให้บริษัทฯ จ่ายค่านำเที่ยวให้กับพนักงานประจำและพนักงานชั่วคราว (ซัพคอนแทรค) คนละ 1500 บาทต่อปี เป้นประจำทุกปี ให้บริษัทฯ เปลี่ยนวิธีคำนวณคิดโอที จากเดิม เงินเดือนหาร 30 วัน หารด้วย 8.5 ชั่วโมง คูฯด้วย 1.5 แรง และคูณจำนวนชั่วโมงที่ทำโอที เปลี่ยนเป็นเงินเดือนหาร 28 วัน หารด้วย 8.5 ชั่วโมง คูณด้วย 1.5 แรง และคูณด้วยจำนวนชั่วโมงที่ทำโอที และโอทีวันเสาร์ทำงานปกติให้บริษัทฯ จ่ายค่าแรงเพิ่ม 1 แรง เป็น 1.5 แรง ให้บริษัทฯ สนับสนุนกิจกรรมด้านกีฬาและกิจกรรมเพื่อสังคมของสหภาพแรงงานฯ โดยให้บริษัทฯ สนับสนุนเงินในด้านกีฬาของสหภาพแรงงานฯ ปีละ 15000 บาทและให้บริษัทฯ สนับสนุนในด้านกิจกรรมเพื่อสังคมปีละ 100000 บาทให้บริษัทฯ จัดห้องทำงานให้สหภาพแรงงานฯ จากเดิมใช้ตรงบนออฟฟิศ ขอเปลี่ยนมาเป็นห้อง OOC OOM พร้อมอุปกรณ์การทำงาน และคณะกรรมการสหภาพแรงงานฯ ทำงานเต็มเวลาให้บริษัทฯ ปรับพนักงานชั่วคราว (ซัพคอนแทรค) ที่ทำงานเกิน 1 ปี เป็นพนักงานประจำ และถ้าบริษัทฯ ต้องการพนักงานชั่วคราว ให้บริษัทฯ เปิดรับสมัครโดยไม่ผ่านบริษัทฯ ภายนอก สภาพการจ้างใดที่นอกเหนือจากข้อตกลงนี้ ให้คงสภาพเดิมไว้ เว้นแต่เปลี่ยนแปลงแล้วเป็นคุณแก่ลูกจ้างยิ่งกว่า
9 ธ.ค. 53 - หลังจากที่มีการเจรจาสองฝ่ายมา 3 ครั้งและมียื่นข้อพิพาทแรงงานระหว่างสหภาพแรงงานและบริษัทบีเอ็มดับเบิลยู ประเทศไทยเมื่อวันที่ 2 ธ.ค. 53 ที่ผ่านมา ล่าสุดในวันที่ 7 ธ.ค. 53
บริษัทบีเอ็มดับเบิลยู ประเทศไทย,สหภาพแรงงานบีเอ็มดับเบิลยู ประเทศไทย